РЕПУБЛИКА СРБИЈА

НАРОДНА СКУПШТИНА

Одбор за правосуђе, државну

управу и локалну самоуправну

07 Број: 06-2/550-21

28. децембар 2021. године

Б е о г р а д

З А П И С Н И К

30. СЕДНИЦЕ ОДБОРА ЗА ПРАВОСУЂЕ, ДРЖАВНУ УПРАВУ

И ЛОКАЛНУ САМОУПРАВУ, ОДРЖАНЕ 23. ДЕЦЕМБРА 2021. ГОДИНЕ

 Седница је почела у 09,30 часова.

Седницом је председавао Владимир Ђукановић, председник Одбора.

 Седници су присуствовали чланови Одбора: Велибор Милојчић, доц. др Михаило Јокић, Дејан Кесар, Ђорђе Дабић, Драган М. Марковић, Даниел Ђивановић, Владимир Заграђанин и Сања Јефић Бранковић.

Седници су присуствовали и: Маријан Ристичевић, заменик члана Ђорђа Комленског, Милан Урошевић,заменик члана Небојше Павловића, Весна Кришанов, заменик члана Биљане Пантић Пиље, Ненад Крстић, заменик члана Јелене Жарић Ковачевић и Нина Павићевић, заменик члана Томе Филе.

Седници нису присуствовали чланови Одбора: Сања Лакић и др Александар Мартиновић, нити њихови заменици.

Седници су присуствовали и: Владимир Винш,виши саветник у Министарству правде и Жак Павловић, изборни члан Високог савета судства из реда судија.

Пре утврђивања дневног реда председавајући је обавестио присутне да није било примедби у писаној форми на записнике са 24, 25. и 26. седнице Одбора, па је ставио на гласање, а чланови и заменици чланова Одбора су **једногласно** усвојили Записник 24. седнице одржане 01. новембра 2021. године, Записник 25. седнице одржане 09. новембра 2021. године и Записник 26. седнице одржане 23. новембра 2021. године.

Председник Одбора је предложио да се на основу члана 82. и члана 92. став 2. Пословника Народне скупштине дневни ред Тридесете седнице Одбора допуни тачком 3. „Разматрање Предлога одлуке о избору судија који се први пут бирају на судијску функцију, који је поднео Високи савет судства (број 02-2280/21 од 09.12.2021. године)“, из разлога што је за уторак, 28. децембар сазвана Шеснаеста седница Другог редовног заседања Народне скупштине у 2021. години на којој ће овај предлог бити друга тачка предложеног дневног реда.

 Чланови и заменици чланова Одбора су **једногласно** усвојили предлог за допуну дневног реда.

 Председник Одбора је ставио на гласање, a чланови и заменици чланова Одбора су **једногласно** утврдили следећи

Д н е в н и р е д:

1. Разматрање Предлога одлуке о избору на функцију јавних тужилаца, који је поднела Влада (број 119-2233/21 од 07. 12. 2021. године);
2. Утврђивање Предлога одлуке о престанку функције јавним тужиоцима;
3. Разматрање Предлога одлуке о избору судија који се први пут бирају на судијску функцију, који је поднео Високи савет судства (број 02-2280/21 од 09.12.2021. године).

**ПРВА ТАЧКА-** Разматрање Предлога одлуке о избору на функцију јавних тужилаца, који је поднела Влада (број 119-2233/21 од 07. 12. 2021. године).

**Владимир Винш** је у уводном излагању рекао да су Предлогом одлуке о избору на функцију јавних тужилаца предложени кандидати за избор тужиоца за организовани криминал, два јавна тужиоца у Апелационом тужилаштву, 11 јавних тужилаца у Вишем јавном тужилаштву и 23 јавна тужиоца у основним јавним тужилаштвима и након тога је представио предложене кандидате.

Упознао је присутне са процедуром избора кандидата, те да се јавни тужиоци бирају на период од шест година на предлог Владе Републике Србије од стране Народне скупштине.

Председник Одбора је отворио расправу у вези са овом тачком днервног реда у којој су учествовали Владимир Ђукановић, Маријан Ристичевић и доц. др Михаило Јокић.

**Владимир Ђукановић** је нагласио да је имао неколико позива од стране кандидата који нису предложени, те је с обзиром да се седница снима на овај начин јавно апеловао да га више нико не зове ради интервенције у вези са избором кандидата, како за функцију јавних тужиоца тако и за функцију судија који се први пут бирају на судијску функцију.

**Маријан Ристичевић** је поставио питање због чега ни један тужилац није покренуо поступак против учесника блокада путева на Газели, с обзиром да су по његовом мишљењу, грађани који су учествовали у блокади учинили неколико кривичних дела која су прописана Кривичним закоником.

Нагласио је да би политичким организацијама које се финансирају из иностранства требало забранити да учествују на изборима у Србији.

**Доц. др Михаило Јокић** је изразио незадовољство због рада тужилаца и судија. Рекао је да сматра да приликом избора на сваку функцију треба да се укључи и провера знања кандидата у писаној форми, као и навођење укупног броја решених предмета који је сваки кандидат обрадио, јер је то најбољи начин да се приликом избора елиминише политички утицај.

Како се нико више није јавио за реч председник Одбора је закључио расправу и предложио да Одбор констатује да је Предлог одлуке о избору на функцију јавних тужилаца Влада поднела као овлашћени предлагач, у складу са чланом 74. став 2. Закона о јавном тужилаштву, те да предложи Народној скупштини да прихвати Предлог одлуке о избору на функцију јавних тужилаца за: Тужиоца за организовани криминал;јавног тужиоца у апелационим јавним тужилаштвима у Београду и Крагујевцу;јавног тужиоца у вишим јавним тужилаштвима у Београду,Ваљеву,Смедереву,Сомбору, Суботици, Шапцу,Крушевцу,Краљеву,Новом Пазару,Нишу иВишем јавном тужилаштву у Врању;јавног тужиоца у Првом основном јавном тужилаштву у Београду,јавног тужиоца у Другом основном јавном тужилаштву у Београду,јавног тужиоца у основним јавним тужилаштвима у Обреновцу, Новом Саду, Бачкој Паланци,Зрењанину,Бечеју,Сремској Митровици,Суботици,Сенти,Крагујевцу,Параћнну, Крушевцу, Рашки, Горњем Милановцу, Ужицу, Пожеги, Пожаревцу, Великом Градишту, Владичином Хану, Лесковцу, Краљеву и Основном јавном тужилаштву у Руми.

Чланови и заменици чланова Одбора су **једногласно** прихватили наведени предлог.

Председник Одбора је предложио да за известиоца Одбора на седници Народне скупштине буде одређен Ђорђе Дабић, члан Одбора.

Чланови и заменици чланова Одбора су **већином гласова** прихватили наведени предлог.

**ДРУГА ТАЧКА –** Утврђивање Предлога одлуке о престанку функције јавним тужиоцима.

Председник Одбора је обавестио присутне да је Државно веће тужилаца доставило Одбору Одлуку којом је утврђено да су испуњени услови да престане функција јавног тужиоца у 10 виших јавних тужилаштава и 9 основних јавних тужилаштава у Републици Србији, с обзиром да им 31. децембра 2021. године истиче мандат од шест година на који су изабрани Одлуком Народне скупштине, а да их Влада није предложила за поновни избор на ту функцију.

Председник Одбора је отворио расправу у вези са овом тачком дневног реда, па како се нико није јавио за реч, закључио је расправу и ставио на гласање предлог да Одбор утврди Предлог одлуке о престанку функције јавног тужиоца: Наташи Кривокапић, јавном тужиоцу у Вишем јавном тужилаштву у Београду; Зорану Ђурану, јавном тужиоцу у Вишем јавном тужилаштву у Зрењанину; Ђорђу Маховцу, јавном тужиоцу у Вишем јавном тужилаштву у Сремској Митровици; Зорану Обрадовићу, јавном тужиоцу у Вишем јавном тужилаштву у Шапцу; Дејану Вељковићу, јавном тужиоцу у Вишем јавном тужилаштву у Крагујевцу; Радославу Вучковићу, јавном тужиоцу у Вишем јавном тужилаштву у Јагодини; Ивану Зарићу, јавном тужиоцу у Вишем јавиом тужилаштву у Чачку; Љиљани Златановић Јанковић, јавном тужиоцу у Вишем јавном тужилаштву у Лесковцу; Ксенији Бранковић, јавном тужиоцу у Вишем јавном тужилаштву у Неготину; Микици Миленковићу, јавном тужиоцу у Вишем јавном тужилаштву у Прокупљу; Борису Павловићу, јавном тужиоцу у Трећем основном јавном тужилаштву у Београду; Милораду Гајићу, јавном тужиоцу у Основном јавном тужилаштву у Лазаревцу; Милени Миљанић, јавном тужиоцу у Основном јавном тужилаштву у Убу; Драгани Поповић, јавном тужиоцу у Основном јавном тужилаштву у Смедереву; Дејану Раконићу, јавном тужиоцу у Основном јавном тужилаштву у Новом Саду; Светлани Влајков, јавном тужиоцу у Основном јавном тужилашгву у Кикинди; Зорану Ивановићу, јавном тужиоцу у Основном јавном тужилаштву у Аранђеловцу; Александру Цветковићу, јавном тужиоцу у Основном јавном тужилаштву у Јагодини и Јелени Ћурчић, јавном тужиоцу у Основном јавном тужилаштву у Пожеги, у складу са чланом 87. став 2. Закона о јавном тужилаштву, са даном 31. децембром 2021. године и достави га Народној скупштини на усвајање.

Чланови и заменици чланова Одбора су **једногласно** прихватили наведени предлог.

Председник Одбора је предложио да за известиоца Одбора на седници Народне скупштине буде одређен Ђорђе Дабић, члан Одбора.

Чланови и заменици чланова Одбора су **једногласно** прихватили наведени предлог.

**ТРЕЋА ТАЧКА** - Разматрање Предлога одлуке о избору судија који се први пут бирају на судијску функцију, који је поднео Високи савет судства (број 02-2280/21 од 09.12.2021. године).

**Жак Павловић** је у уводном излагању упознао присутне са кандидатима који су предложени за избор за судије који се први пут бирају на судијску функцију.

Констатовао је да у Србији постоји криза у погледу квалитета кадрова и сагласио се са излагањем посланика Јокића, у погледу мерила за избор судија и тужилаца, која би требало да буду рестриктивнија.

Председник Одбора је отворио расправу у вези са овом тачком днервног реда у којој је учествовао доц. др Михаило Јокић и Жак Павловић.

**Доц. др Михаило Јокић** је поставио питање представнику Високог савета судства да ли се писани текст сваки пут приликом тестирања кандидата иновира, на које је Павловић одговорио потврдно.

Како се нико више није јавио за реч, председник Одбора је закључио расправу и предложио да Одбор констатује да је Високи савет судаства поднео Предлог одлуке о избору судија који се први пут бирају на судијску функцију као овлашћени предлагач, у складу са чланом 51. Закона о судијама, те да предложи Народној скупштини да прихвати Предлог одлуке о избору судија које се први пут бирају на судијску функцију у Основие судове у Горњем Милановцу, Мајданпеку, Ужицу и привредне судове у Зрењанину, Чачку и Краљеву.

Чланови и заменици чланова Одбора су **једногласно** прихватили наведени предлог.

Председник Одбора је предложио да за известиоца Одбора на седници Народне скупштине буде одређен Ђорђе Дабић, члан Одбора.

Чланови и заменици чланова Одбора су **једногласно** прихватили наведени предлог.

Седница је завршена у 10,00 часова.

СЕКРЕТАР ПРЕДСЕДНИК

Сања Пецељ Владимир Ђукановић